Deg yixef wis kraḍ nexdem tasleḍt tasnamkayt, deg-s neṣṣaweḍ nesbeggen-d:  Abeddel i yettilin deg unamek n yismawen d wassaɣen isnamkiyen i yettilin gar-asen, ad d -nebder s tewzel aya:  Kra n wawalen n usneɣmes mwatan di talɣa maca mgaraden deg unamek ayen iwumi neqqar talulɣa amedya: tasfift di tutlayt tamatut d taḥacit n tqendurt ma deg taɣult n usneɣmes d takasiḍt. Llan daɣen aṭas n wawalen yezditen unamek maca mgarden di talɣa (takenwa) amedya: adeg, amḍiq, amkan. Nufa-d daɣen kra n wawalen semmanasen ɣer yisem n tɣawsa ukud sɛant assaɣ (aneflisem) am usegzawal qqaren-as akka imi i d-yettili deg-s usegzi n wawalen.